Source: http://www.finlex.fi/fi/laki/alkup/1995/19951086
Timestamp: 2019-07-15 20:38:26+00:00

Document:
Asetus eläinsuojeluasetuksen muuttamisesta 1086/1995 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1995 › 1086/1995
1086/1995
muutetaan 30 päivänä huhtikuuta 1971 annetun eläinsuojeluasetuksen (333/71) 6 ja 7 §,
sellaisina kuin ne ovat, 6 § osittain muutettuna 31 päivänä joulukuuta 1986 annetulla asetuksella (1075/86) ja 7 § viimeksi mainitussa asetuksessa, sekä
lisätään asetukseen uusi 5 a, 5 b, 6 a, 6 b ja 7 a § seuraavasti:
Nisäkäs- tai lintulajeihin kuuluva tuotantoeläin, turkiseläintä lukuun ottamatta, saadaan lopettaa ainoastaan ampumalla taikka sähkövirtaa tai hiilidioksidia käyttämällä, siten kuin maa- ja metsätalousministeriö tarkemmin määrää. Siipikarjaan kuuluva eläin saadaan lisäksi lopettaa katkaisemalla kaula nopeasti terävällä aseella.
Tuotantotarkoituksessa pidettävä turkiseläin saadaan lopettaa maa- ja metsätalousministeriön tarkemmin määräämällä tavalla ainoastaan sähkövirralla, hiilimonoksidilla, hiilidioksidilla, ampumalla tai aivoihin tunkeutuvalla mekaanisella laitteella.
Sen lisäksi, mitä 1-3 momentissa säädetään, saadaan eläin lopettaa eläinlääkärin toimesta asianmukaista nukutusainetta käyttämällä. Jos se on eläintautien vastustamiseksi tai diagnostisoimiseksi välttämätöntä, voidaan tuotantoeläin eläinlääkärin luvalla ja valvonnassa lopettaa myös muulla kuin edellä tässä pykälässä säädetyllä lopetusmenetelmällä.
Hätätapauksessa, eläimen kärsimyksen pitkittymisen estämiseksi ja jos edellä 6 tai 6 a §:ssä tarkoitettuja keinoja ei ole mahdollista käyttää tai jos eläintä ei saada kiinni, se voidaan lopettaa myös muulla kuin edellä säädetyllä tavalla, kuitenkin niin, ettei eläimelle aiheuteta tarpeetonta kärsimystä.
Sairas tai vahingoittunut tuotantoeläin on lopetettava tai teurastettava eläintä muualle siirtämättä. Sairas tai vahingoittunut tuotantoeläin saadaan siirtää muualle lopetettavaksi tai teurastettavaksi vain, jos eläimen kuljetus ei aiheuta sille lisäkärsimystä.
Maa- ja metsätalousministeriö antaa tarkemmat määräykset eläinten lopettamisesta. Maa- ja metsätalousministeriö antaa lisäksi tarvittaessa määräykset tarhattavan riistan erityisistä lopettamismenetelmistä.
Neuvoston direktiivi 93/119/EY; EYVL N:o L 340, 31.12.1993, s. 21
5 a § 5 b § 6 §6 a § 6 b § 7 §7 a §

References: § 5
 § 6
 §6
 § 6
 § 7
 §7